Κατάλογος καρτ ποστάλ Ασπιώτη

Η εταιρεία γραφικών τεχνών Ασπιώτης εξέδωσε στις αρχές του 20ού αιώνα σειρά επιστολικών δελταρίων (καρτ ποστάλ). Τετρακόσια (400) περίπου από αυτά τα καρτ ποστάλ ήταν έγχρωμα (τρίχρωμες λιθογραφίες) και άλλα τόσα περίπου ασπρόμαυρα.Τα περισσότερα καρτ ποστάλ του Ασπιώτη ήταν αριθμημένα στην όψη τους.

 Στον κατάλογο που ακολουθεί παρουσιάζονται στοιχεία των έγχρωμων αριθμημένων καρτ ποστάλ που εξέδωσε ο Ασπιώτης. Η αρίθμηση αυτών των καρτ ποστάλ ξεκινά από τον αριθμό 100. Το μεγαλύτερο νούμερο που έχει εντοπιστεί μέχρι σήμερα είναι το 363, ανεβάζοντας, έτσι, τον συνολικό αριθμό των έγχρωμων αριθμημένων καρτ ποστάλ του Ασπιώτη σε 264. Όσα νούμερα δεν έχουν εντοπισθεί ακόμη, αφήνονται κενά. Μέχρι στιγμής καταγράφονται 247 καρτ ποστάλ.Η πρώτη στήλη περιέχει τον αριθμό που εμφανίζεται στη λεζάντα του καρτ ποστάλ.Στη δεύτερη στήλη εμφανίζεται φωτογραφία του καρτ ποστάλ, εφόσον είναι διαθέσιμη στα commons.Στην τρίτη στήλη καταγράφεται η ελληνική λεζάντα του καρτ ποστάλ. Στις περιπτώσεις που το ίδιο θέμα έχει εκδοθεί με διαφορετική λεζάντα, καταγράφεται και η δεύτερη λεζάντα, ακολουθώντας το διαζευκτικό ή.Στην τέταρτη στήλη καταχωρίζεται ο καλλιτέχνης, του οποίου έργο αναπαράγεται στο καρτ ποστάλ.Στην πέμπτη στήλη σημειώνονται τυχόν παρατηρήσεις σχετικά με το καρτ ποστάλ. Περισσότερα από τα 2/3 αυτών των καρτ ποστάλ είναι αναπαραγωγές έργων ζωγραφικής Ελλήνων καλλιτεχνών, όπως των: Γιαλλινά (80), Μαθιόπουλου (23), Μποκατσιάμπη (21), Αραβαντινού (18), Ράλλη (15), Λασκαρίδου (9), Σεραφείμ (8), Βρανά (2), Λεμπέση (1) κ.ά. Στον κατάλογο που ακολουθεί παρουσιάζονται στοιχεία των έγχρωμων καρτ ποστάλ που εξέδωσε ο Ασπιώτης χωρίς να φέρουν αρίθμηση. Μέχρι στιγμής καταγράφονται 60 καρτ ποστάλ.Η πρώτη στήλη περιέχει έναν ελληνικό αριθμό με σκοπό την εύκολη ταυτοποίηση του καρτ ποστάλ.Στη δεύτερη στήλη εμφανίζεται φωτογραφία του καρτ ποστάλ, εφόσον είναι διαθέσιμη στα commons.Στην τρίτη στήλη καταγράφεται η λεζάντα του καρτ ποστάλ. Στις περιπτώσεις που το ίδιο θέμα έχει εκδοθεί με διαφορετική λεζάντα, καταγράφεται και η δεύτερη λεζάντα, ακολουθώντας το διαζευκτικό ή.Στην τέταρτη στήλη καταχωρίζεται ο καλλιτέχνης, του οποίου έργο αναπαράγεται στο καρτ ποστάλ.Στην πέμπτη στήλη σημειώνονται τυχόν παρατηρήσεις σχετικά με το καρτ ποστάλ. Στον κατάλογο που ακολουθεί παρουσιάζονται στοιχεία των ασπρόμαυρων καρτ ποστάλ που εξέδωσε ο Ασπιώτης από τις αρχές του 20ού αιώνα μέχρι το 1930 περίπου. Από τις μέχρι σήμερα καταγραφές φαίνεται ότι ο Ασπιώτης εξέδωσε περί τα 350 ασπρόμαυρα καρτ ποστάλ. Από αυτά το ένα τρίτο περίπου έχουν βρεθεί να φέρουν αρίθμηση, ενώ τα υπόλοιπα όχι.Στον παρακάτω κατάλογο καταγράφονται 342 διαφορετικά ασπρόμαυρα καρτ ποστάλ, από τα οποία 105 έχουν βρεθεί να φέρουν αρίθμηση.Η αρίθμηση των ασπρόμαυρων καρτ ποστάλ φαίνεται να ξεκινά από τον αριθμό 400. Το μεγαλύτερο νούμερο που έχει εντοπιστεί μέχρι σήμερα είναι το 681. Μερικά από τα καρτ ποστάλ των Διεθνών Ολυμπιακών Αγώνων του 1906, τα οποία εκδόθηκαν την ίδια χρονιά, φέρουν αρίθμηση στις πρώτες τρεις δεκάδες του 200. Η αρίθμηση αυτή φαίνεται ότι γρήγορα καταργήθηκε για να μη ταυτίζεται με την ίδια αρίθμηση των έγχρωμων καρτ ποστάλ.Επειδή τα περισσότερα ασπρόμαυρα καρτ ποστάλ του Ασπιώτη δεν φέρουν αρίθμηση, ο ακόλουθος κατάλογος δημιουργήθηκε κατά αλφαβητική σειρά της λεζάντας. Παρέχεται, όμως, η δυνατότητα στον αναγνώστη να τον ταξινομήσει και με άλλα κριτήρια. Η πρώτη στήλη περιέχει τον αριθμό που τυχόν εμφανίζεται στη λεζάντα του καρτ ποστάλ. Στη δεύτερη στήλη εμφανίζεται φωτογραφία του καρτ ποστάλ, εφόσον είναι διαθέσιμη στα commons. Στην τρίτη στήλη καταγράφεται η ελληνική λεζάντα του καρτ ποστάλ, με την ορθογραφία που υπάρχει σε αυτό. Στις περιπτώσεις που το ίδιο θέμα έχει εκδοθεί με διαφορετική λεζάντα, καταγράφεται και η δεύτερη λεζάντα, ακολουθώντας το διαζευκτικό ή. Στην τέταρτη στήλη καταχωρίζεται ο τοπικός εκδότης των καρτ ποστάλ για τον οποίον τα παρήγαγε ο Ασπιώτης. Στην πέμπτη στήλη καταχωρίζεται η πόλη ή το θέμα το οποίο απεικονίζεται στο καρτ ποστάλ. Στην έκτη στήλη σημειώνονται τυχόν παρατηρήσεις σχετικά με το καρτ ποστάλ. Το λογότυπο του Ασπιώτη εμφανίζεται, τις περισσότερες φορές, στην πίσω όψη του καρτ ποστάλ, τυπωμένα σε διαφορετικά χρώματα, κυρίως όμως σε καφέ (Κ), μπλε (Μ) και πράσινο (Π). Τα πρώτα καρτ ποστάλ του Γεράσιμου Ασπιώτη εμφανίζονται λίγο μετά το 1900 και φέρουν το λογότυπο: "Ελπίς" Κέρκυρα.Η άγκυρα υπήρξε διαχρονικά το σήμα των Ασπιώτηδων και απεικονίζει αλληγορικά την ελπίδα. Μετά τον θάνατο του Γεράσιμου Ασπιώτη και περί το 1902 εμφανίζεται το λογότυπο: Λιθ[ογραφείον] Κ[ωνσταντίνου] Γ. Ασπιώτη - Κέρκυρα. Περί το 1904 εμφανίζεται το λογότυπο:Τυπ[ογραφικόν] Λιθ[ογραφείον] Κ[ωνσταντίνου] Γ. Ασπιώτη - Κέρκυρα. Το 1906 εμφανίζεται, σε καρτ ποστάλ της Μεσολυμπιάδας, το λογότυπο σε μπλε χρώμα: Χρωμολιθογραφικόν Εργοστάσιον Κ. Γ. Ασπιώτη - Κέρκυρα. Το ίδιο λογότυπο υπάρχει και σε άλλα καρτ ποστάλ σε καφέ χρώμα. Από τα τέλη του 1906 μέχρι τις αρχές του 1909 το λογότυπο ήταν: Χρωμοτυπολιθογραφικόν Εργοστάσιον Κ. Γ. Ασπιώτη - Κέρκυρα. Τα περισσότερα καρτ ποστάλ φέρουν το λογότυπο: Χρωμοτυπολιθογραφείον Αδελφών Γ. Ασπιώτη - Κέρκυρα, το οποίο χρησιμοποιήθηκε από τις αρχές του 1909 μέχρι το 1925 περίπου, πρώτα σε καφέ χρώμα και αργότερα σε πράσινο. Το 1920 περίπου εμφανίζεται ένα διαφορετικό λογότυπο: Τυπολιθ[ογραφείον] Αδελ[φών] Γ. Ασπιώτη - Κέρκυρα. Μετά το 1925, με την μετονομασία της εταιρείας, το λογότυπο έγινε: Ανώνυμη Ελληνική Εταιρεία Γραφικών Τεχνών Αδελφών Γ. Ασπιώτη - Κέρκυρα. Οι πίσω όψεις των καρτ ποστάλ που εξέδωσε ο Ασπιώτης έχουν διαφορετικό χρώμα (καφέ, μπλε, πράσινο, και παραλλαγές τους) και διαφορετικούς τύπους, όπως τις κατέγραψε ο συλλέκτης του είδους Νίκος Δ. Καράμπελας σε σχετική δημοσίευση. Ο συχνότερος τύπος πίσω όψης είναι ο πράσινος (Π1). Το 1906, επ' ευκαιρία των Ολυμπιακών Αγώνων του 1906, ο Ασπιώτης εξέδωσε περί τα 40 καρτ ποστάλ με θέματα από τους αγώνες της Αθήνας.Οι πίσω όψεις των καρτ ποστάλ αυτών ήταν συνήθως μπλε χρώματος (τύπος Μ1), αλλά υπάρχουν και μερικές καφέ (τύπος Κ2) και πράσινου χρώματος (τύπος Π01).